ได้ยินชื่อเสียงมานานสำหรับร้านมานีมีหม้อ วันนี้เลยตั้งใจมาลองร้านนี้เลย เสียดายที่วันนี้ไม่มีคิวเลยอดได้มันกุ้งฟรี แต่เขาก็มีโปรมันกุ้ง2แถม1 อยู่นะ หน้าร้านตรงเคาน์เตอร์จะมีป้ายพร้อมรูปถ่ายคำอวยพรจากครูรัชนี ศรีไพรวรรณ ซึ่งเป็นผู้ประพันธ์แบบเรียนมานี มานะอยู่ด้วย

บรรยากาศภายในร้านตกแต่งให้ผมนึกถึงงานวัดสมัยก่อน บวกกับโต๊ะและเก้าอี้แบบที่เห็นกันในโรงเรียน แม้แต่ชุดของพนักงานก็เลียนแบบชุดของมานี เมนูอาหารจัดว่าเยอะเลยทีเดียว แต่พวกเมนูพิเศษนี่ไม่ได้มีทุกรายการที่โชว์นะครับต้องถามพนักงานก่อน

- ชามะลิเตยหอม(Refill) 
อันนี้ติดรสชมแบบชาแท้ๆ แต่ถ้าใครไม่ชอบขมก็สามารถขอน้ำเชื่อมมาเติมเองได้ เขาให้มาเป็นขวดเลยแหละ

- น้ำเก๊กฮวย (Refill)
อร่อยสดชื่น ดับกระหาย แต่ติดหวานไปหน่อย

- ปังหน้าหมูไข่กุง
จานนี้อร่อยดี เสิร์ฟมาในตะกร้าพร้อมน้ำจิ้ม

- ปลามารุโรตกด้วยเบ็ด
อันนี้ไม่เวิร์คอ่ะ ทูน่ามาแค่สองชิ้น แต่ก็ไม่ได้คาดหวังให้เหมือนร้านอาหารญี่ปุ่น สั่งมาลองดูครับ

- ตะกร้าผักยกสวน
แนะนำให้สั่งอันนี้เลยมาเยอะจุใจมากๆ ที่สำคัญมีต้นอ่อนทานตะวันที่ไม่ค่อยมีร้านไหนเสิร์ฟมาให้ด้วย

- หัวใจหมูหมักไวน์แดง
ผมชอบอันนี้นะ หมักได้เข้าเนื้อดี หวาน มัน อร่อย

ส่วนเมนูหมู และเนื้ออื่นๆผมว่ามาแบบชิ้นใหญ่และหนาไปหน่อย ขนาดไม่สม่ำเสมอ บางทีมันเลยดูเหมือนเศษๆหน่ะ แต่รสชาติใช้ได้ครับ

บัตรสมาชิกถ้าจะอัพเป็นบัตรเพื่อนรักจะต้องเก็บหม้อได้50หม้อ ซึ่ง1หม้อได้เมื่อทานครบ500฿ ซึ่งหมายความว่าจะต้องกินถึง 25,000 บาทในหนึ่งปี เท่าๆกับบัตรฟูจิกับStarbucks Gold เลยนะเนี่ย โหดไปนะ